Referat bestyrelsesmøde DNS 12. maj 2023.

Tilstede: Henrik Birn, Mads Hornum, Bo Broberg, Line Aas Mortensen, Jon Gregersen, My Svensson og Dorthe Mørck.

Afbud: Anders Nordholm

1. Godkendelse af dagsorden.
* Godkendt.
1. Godkendelse af referat fra sidste bestyrelsesmøde.
* Godkendes med få ændringer.
1. Planlægning af efterårsmøde 12 oktober 2023.
* Program for efterårsmødet er næsten på plads. Forventes at kunne færdiggøres, så det kan ligges på hjemmesiden før sommer.
1. Diskussion af tilbud fra ERA om oversættelse af guideline for dialysebehandling på hospitaler. Vejledningen (vedhæftet) er udarbejdet af det tyske nefrologiske selskab.
* Bestyrelsen fandt ikke, at der er behov for at oversætte tyske guideline for dialysebehandling til dansk.
1. Forslag til oprettelse af Dansk NefroBiobank under Regionernes Bio- og GenomBank. (vedhæftet)
* Bestyrelsen godkender forslaget, og finder ikke der er behov for at sende i høring, da forslaget har været diskuteret til DNS forårsmøde 2022.
1. Arbejdet i Bestyrelsen efter indvælgelse af suppleant.
* Bestyrelsen vedtager, at suppleant kun skal deltage i bestyrelsesarbejdet, hvis en af bestyrelsesmedlemmer har forfald.
1. Boostervaccination uden for sæsonvaccinationsprogrammet mod covid-19.
* Bestyrelsen anbefaler, at booster vaccination med COVID-19 udenfor sæsonen indgår, når der i øvrigt synes at være indikation for vaccination mod andre virussygdomme, som følge af planlagt nefrologisk behandling.
1. Godkendelse af revideret GN-instruks. (vedhæftet)
* Godkendes af bestyrelsen og skal herefter til høring hos medlemmer.
1. Vurdering af om DNS kan være medunderskriver af lægefaglig holdningserklæring om, at adipositas (svær overvægt) skal anerkendes og håndteres på samme niveau som de etablerede alvorlige og kroniske sygdomme i sundhedsvæsenet hos både voksne og børn. (vedhæftet)
* Bestyrelsen vedtager, at DNS ikke skal underskrive. Henrik har forespurgt repræsentanter fra endokrinologien, hvad deres holdning er, og DES har også valgt ikke at underskrive.
1. Nyt fra formanden:
2. DNS har ikke haft kommentarer til høring vedr. udkast til bekendtgørelse om Lægemiddelstyrelsens konfiskation af lægemidler.
3. DNS har ikke haft kommentarer til høring om ændring af Danske Lægemiddelstandarder.
4. DNS har ikke haft kommentarer til høring om ændring af bekendtgørelse om forbrugerpakninger af magistrelle lægemidler.
5. DNS har ikke haft kommentarer til høring over ændring af sprogkrav for sygeplejersker fra tredjelande i forbindelse med autorisationsprocessen.
6. DNS har ikke haft kommentar til høring om sundhedsmæssige og sociale aspekter ved abortgrænsen.
7. DNS har ikke haft kommentarer til offentlig høring vedr. vejledning for udarbejdelse af praksisplaner for almen praksis og vejledning for sundhedsklynger, sundhedssamarbejdsudvalg og sundhedsaftaler.
8. DNS har ikke haft kommentarer til offentlig høring af Kvalitetsstandarder for kommunale akutfunktioner.
9. Status på årsmøde 2024.
* Der er booket lokale til afholdelse af årsmødet 3. og 4. maj 2024 hos Scandic City Aarhus.
1. Evt.
* DNS UEMS-repræsentant – skal vi have en? Bo Broberg er DNS nuværende repræsentant og oplyser, at møderne primært handler om den fælles europæiske medicinske eksamen, som meget få danske nefrologer tager. Arbejdet i regi af UEMS er dog overkommeligt og Bo Broberg forbliver DNS repræsentant i UEMS, bl.a. for sikre, at DNS får relevant information derfra.
* Kommissorium for arbejdsgruppen vedr. opdatering af CKD-rapport. Medlemmer af arbejdsgruppen vedr. opdatering af CKD-rapport har givet udtryk for et ønske om at udgive en særskilt SGLT2-hæmmer vejledning, bl.a. for at sikre hurtig opdatering. En samlet bestyrelse finder ikke, at der er grundlag herfor, og ønsker i ligheder med andre guidelines, at vejledning vedr. brug af SGLT2-hæmmere indarbejdes i den samlede vejledning for behandling af relevante sygdomme, herunder CKD-rapporten.
* Den nationale MMU gruppe ønsker en nærmere tilknytning til DNS. Bestyrelsen foreslår, at dette kan ske ved, at DNS udpeger nefrologer, der deltager i arbejdsgruppen.